Nafarroako Parlamentuak, 2019ko irailaren 19an egindako Osoko Bilkuran, honako erabaki hau onetsi zuen: “Erabakia. Horren bidez Nafarroako Gobernua premiatzen da errege-erreginak eta Vianako eta Asturiasko printzesa gonbida ditzan antolatzen dituen protokolozko ekitaldietara eta, bereziki, Vianako Printzea saria emateko ekitaldira”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak:

1. Nafarroako Gobernua premiatzen du errege-erreginak eta Vianako eta Asturiasko printzesa gonbida ditzan antolatzen dituen protokolozko ekitaldietara eta, bereziki, Vianako Printzea saria emateko ekitaldira.

2. Konstituzio-araubidearekiko eta hartatik datozen erakundeekiko atxikipena, errespetua eta leialtasuna adierazten ditu”.

Iruñean, 2019ko irailaren 20an

Lehendakaria: Unai Hualde Iglesias